open-index/open-wikipedia-markdown huggingface dataset:
Laurent Jean Lucien Marie Percerou

**Laurent Jean Lucien Marie Percerou** (født 11. september 1961 i Dreux i Frankrike) er en fransk geistlig og katolsk biskop av Nantes.
## Liv og virke
### Bakgrunn
Laurent Percerou studerte først historie, som han fullførte i 1984. I 1987 gikk han inn på presteseminaret i Paris, og studerte teologi og filosofi ved Institut Catholique de Paris og tok lisentiat i bibelteologi og dogmatikk. Han studerte også kirkerett ved Universitetet i Salamanca.
### Prest
Han ble ordinert til prest 14. juni 1992 i Notre-Dame de Chartres.

I tillegg til ulike oppgaver innen sjelesorg, var han fra 1995 ansvarlig for kallspastoralarbeid i bispedømmet Chartres. Han beholdt denne rollen da han ble utnevnt til generalvikar for bispedømmet i 2003.  Etter at biskop Bernard-Nicolas Aubertin ble utnevnt til erkebiskop av Tours, var Percerou bispedømmeadministrator av Chartres inntil Michel Pansard tiltrådte. Han ble da gjenutnevnt til generalvikar av ham.

### Biskop av Moulins
Pave Benedikt XVI utnevnte ham til biskop av Moulins den 14. februar 2013. Erkebiskopen av Clermont, Hippolyte Louis Jean Simon, ordinerte ham til biskop swb 14. april samme år i Moulins katedral; medkonsekratorer var Michel Pansard, biskop av Chartres, og hans forgjenger i Moulins Pascal Marie Roland, biskop av Belley-Ars.
### Biskop av Nantes
Pave Frans utnevnte ham til biskop av Nantes 11. august 2020. Innsettelsen i det embedet fant sted den 20. september samme år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Biskop Marie-Prosper-Adolphe de Bonfils (1841-1912) *1898
* Kardinal Louis-Ernest Dubois (1856-1929) *1901
* Kardinal Pierre-Marie Gerlier (1880-1965) *1929
* Biskop Michel-Louis Vial (1906-1995) *1961
* Biskop Jacques Louis Marie Joseph Fihey (1931-2017) *1977
* Biskop Hippolyte Louis Jean Simon (1944-2020) *1996
* Biskop *Laurent Jean Lucien Marie Percerou* (1961- ) *2013

## Referanser
Regitze Sophie Güldencrone

**Regitze Sophie baronesse Güldencrone** (1712–1792) var en dansk adelsdame.  

Hun var datter av Jørgen baron Güldencrone til Urup (d. 1714) og Vibeke Dorothea von Gersdorff af Malschwitz (d. 1720). 

Omkring 1730 giftet hun seg med rittmester Christopher Frederik Ahlefeldt (d. 1749). I 1750 ektet hun general Henrik Bielke Kaas. 

I 1758 ble hun dame de l'union parfaite.  

## Referanser
Merratjennsholene

**Merratjennsholene** er en ås vest for Brennhaugen i Hurdal kommune i Akershus. Den har en høyde på 635 meter over havet, og er den 23. høyeste toppen i Akershus av fjellene med primærfaktor på minst 50 meter.

## Se også
* Fjell i Akershus

## Referanser
Frank Kuchta

**Frank William Kuchta** (født 18. september 1936 i Cleveland i Ohio, død 24. november 2017 i Lyndhurst i Ohio) var en center og linebacker i amerikansk fotball. Han spilte for Washington Redskins i National Football League (NFL) og for Denver Broncos i American Football League (AFL) i lagets og ligaens første år.

Han spilte college football på University of Notre Dame og ble draftet i niende runde av NFLs draft i 1958. I løpet av sin tid på universitetet spilte han blant annet i den historiske kampen mot University of Oklahoma i 1957 da Irish satte en stopper for Oklahomas seierrekke på 47 kamper. Kuchta var ansvarlig for en kritisk takling som hjalp Notre Dame å vinne kampen og ble utnevnt AP Lineman of the Week.

## Referanser
Hjartdal (bygd)

**Hjartdal** eller **Hjartdalsbygda** er en bygd som ligger i Hjartdal kommune i Telemark fylke. Bygda ligger langs Hjartdøla, og vest fra Hjartdalsvatnet. E134 og Mælefjelltunnelen passerer gjennom Gvammen, som er rundt 3 kilometer øst for Hjartdal.  Sauland ligger rundt 16 kilometer øst fra Hjartdal, og Flatdal ligger rundt 8 kilometer sørvest. 

I Hjartdal ligger Hjartdal kirke fra 1809.
Suzanna Tangen

**Suzanna Tangen** (født 27. april 1989) er en norsk paralympisk syklist fra Porsgrunn som representerer Grenland Sykleklubb. Hun deltar i klasse H4 for håndsyklende parasyklister.

Under Idrettsgallaen 2023 var hun nominert for pris for «årets gjennombrudd» og Idrettsgallaen 2024 var hun nominert for prisen «årets kvinnelige parautøver».

## Bakgrunn
2 år fikk Tangen betennelse i ryggmargen som gav midlertidig lammelse. Hun ble bedre men styrken i beina forble svekket. Hun er en av 13 søsken og oppvokst i Porsgrunn. 20 år gammel deltok hun i Lars Monsen-serien på NRK, «Ingen grenser» 

Siden 2015 har hun bodd og trent i Calgary i Canada.

## Idrettskarriere
Tangen har også vært aktiv innen den alpint gjennom bruk av sit-ski, men som konkurrerende utøver er det parasykling hun satser på. Hun har vunnet medaljer fra både VM og EM.

I 2022 vant hun sølvmedalje i tempoøvelsen i EM i Østerrike og senere samme år nytt sølv under VM i Baie-Comeau, Canada.

12. august 2023 vant hun bronse i landeveisrittet over 46,8 kilometer i klasse H4 i parasykling under VM i Glasgow.

Under EM i Parasykling i Rotterdam i august 2023 vant Tagen sølv i 36 km fellesstart.

## Referanser


## Eksterne lenker
*
The Founding of a Republic

***The Founding of a Republic*** (originaltittel: *Jian guo da ye*) er et kinesisk historisk krigsdrama fra 2009 regissert av Huang Jianxin og Han Sanping. Filmen omhandler Kina fra tiden like etter andre verdenskrig og frem til revolusjonen i 1949. Den har en patriotisk stil og ble laget i forbindelse med 60-årsdagen for etableringen av Folkerepublikken Kina. Rollene som Mao og Chiang Kai-shek spilles av Tang Guoqiang og Zhang Guoli, mens andre sentrale roller innehas av Xu Qing, Liu Jing, Chen Kun og Wang Wufu.

Filmen var svært populær i Kina.

Den ble kåret til beste film ved Hundred Flowers Awards og tildelt prisen for fremragende film ved Huabiao Awards (sammen med flere filmer).

De to regissørene var også sterkt involvert i produksjonen av *[[The Founding of a Party]]* fra 2011 og *[[The Founding of an Army]]* fra 2017. Førstnevnte ble produsert for å markere 90-årsdagen for grunnleggelsen av Kinas kommunistparti og sistnevnte for å markere 90-årsdagen for grunnleggelsen av Folkets frigjøringshær.

## Referanser


## Eksterne lenker
*
Kinesisk esoterisk buddhisme

**Kinesisk esoeterisk buddhisme** refererer til tradisjoner innenfor Tantra og Vajrayana som har florert i Kina. De tantriske mestrene Śubhakarasiṃha, Vajrabodhi og Amoghavajra, etablerte den esoteriske skolen *Zhenyan* (真言, «det sanne ord» eller mantraer) fra 716 til 720 under regjeringstiden til Keiser Xuanzong av Tang. Den anvendte mandalaer, mantraer, mudraer, abhiṣekaer og gudsyoga.

Zhenyan ble overført til Japan av Kūkai i form av Shingon-shū; den påvirket også koreansk buddhisme. Under Song-dynastiet (960–1279) kom en andre bølge av esoteriske tekster. Esoteriske utøvelser fortsatte å ha påvirkning langt inn i den sene keiserperioden og i tibetansk buddhisme; de hadde også innflytelser under Yuan-dynastiet og senere. Under Ming-dynastiet (1368–1644) og i den moderne periode, ble esoteriske utøvelser og lærdommer i stor grad absorbert og sammenslått med andre buddhistiske skoler i Kina.
Seizan

**Seizan** (japansk: 西山) er en grein innenfor Jōdo-shū som ble grunnlagt av Hōnen's disippel Shōkū. Shōkū ble også kalt *Seizan*. Navnet er avledet av de vestlige fjellene omkring Kyoto hvor Shōkū ofte bodde.

Seizan har sitt hovedtempel i Eikan-dō Zenrin-ji (Eikandō) i byen Kyoto. Tempelet var tidligere et tempel for Shingon, men da Jōhen overtok ledelsen av tempelet, fattet han interesse i Jōdo-shū. Han var opprinnelig en kritiker av denne retningen, men Hōnen ble betegnet som skolens 11. patriark. Da Jōhen ble overhode for *Eikan-dō Zenrin-ji*, etablerte han Seizan, og konverterte tempelet til et Jōdo-tempel.
Konrad Nielsen-rettskrivinga

**Konrad Nielsen-rettskrivinga** var ei rettskriving som ble brukt i Konrad Nielsen og Asbjørn Nesheims monumentale ordboksverk Lappisk ordbok I–IV 1932–1938 og i trebindsverket ''Lærebok i lappisk''.

Ut over disse to verka ble rettskrivinga bare brukt i en håndfull publikasjoner. Rettskrivinga har likevel en sentral rolle i utviklinga av nordsamisk. Så godt som alle vitenskapelige publikasjoner om nordsamisk på hele 1900-tallet brukte Nielsens rettskriving når de siterte nordsamisk språkmateriale.

## Karakteristiske trekk ved Konrad Nielsen-rettskrivinga
Rettskrivinga ble primært laga for å gjøre det mulig å lære nordsamisk som fremmedspråk. Ortografien la vekt på å representere uttalen i de nordsamiske dialektene i så nøyaktig som mulig, og la mindre vekt på å skape ei rettskriving som skulle være lett å bruke for morsmålstalere i det daglige.

Lydhistorisk er rettskrivinga konservativ. Den opprettholder blant annet distinksjonen mellom final *m* og *n*, og mellom final *p*, *t* og *k*; allerede på den tida rettskrivinga ble laga var disse distinksjonene borte i Kautokeino (som hadde henholdsvis final *n* for nasalene og *t* for plosivene), men var fremdeles opprettholdt både i sørligere og østligere dialekter.

## Nielsens rettskriving i bruk
I den grad samer skrev samisk i tida fram til 1979 brukte de verken Konrad Nielsen-rettskrivinga eller Bergsland-Ruong-rettskrivinga (fra 1948), men Friis-rettskrivinga, som de kjente fra bibeloversettelsen og fra det religiøse bladet Nuorttanaste.

## Litteratur

* Nielsen, Konrad 1932–1938: *Lappisk ordbok Lapp dictionary* (med Asbjørn Nesheim)
* Nielsen, Konrad 1926–1929: *Lærebok i lappisk*
Pete Mangum

**Ernest «Pete» Glynde Mangum** (1931–2000) var en linebacker i amerikansk fotball som spilte to år på profesjonelt nivå, for New York Giants i National Football League (NFL) og Denver Broncos i American Football League (AFL). Etter militærtjenesten spilte han for Winnipeg Blue Bombers fra 1957 til 1958 etter at New York byttet rettighetene for ham mot quarterbacken Chuck Curtis. Han spilte to kamper i 1954 og 14 i 1960.

## Referanser
Dalen Idrettslag

**Dalen Idrettslag** (stiftet 27. desember 1921) er et idrettslag fra Gansdalen og Enebakkneset i tidligere Fet kommune, nå Lillestrøm, som driver med allidrett, basketball, fotball og innebandy.

Idrettslaget drev i starten hovedsakelig med fotball, friidrett, orientering og skiidrett, men har senere også hatt idretter som boksing, bordtennis, håndball, skihopping, sykling og taekwondo.

Klubben har historisk hatt en rekke gode lag og idrettsutøvere, både med NM-medaljer, cuptriumfer i Norway Cup og Dana Cup, kretsmesterskap og internasjonale premier.

## Idretter
### Fotball
A-laget i fotball for menn har de siste årene spilt i NFF Akershus' lavere divisjoner.

#### Tabellen (2021)

## Kjente utøvere
* Oscar Aas Haugen, friidrett og langrenn

## Referanser


## Eksterne lenker
* 
*
Carl Larpenter

**Carl James Larpenter** (født 1. juli 1936 i Port Arthur i Texas, død 15. september 1998) var en amerikansk fotballspiller som spilte for Denver Broncos og Dallas Texans i American Football League (AFL). Han ble født i Port Arthur i Texas og gikk på University of Texas. Han spilte offensive tackle og offensive guard.

## Referanser
Reckless Youth

***Reckless Youth*** er en amerikansk stumfilm fra 1922 regissert av Ralph Ince.

## Handling
Alice Schuyler (spilt av Elaine Hammerstein) er en egoistisk ung kvinne som ble utvist fra en klosterskole, og bor hos sin gamle tante i nærheten av New York City. En dag møter hun John Carmen, en velstående ungkar.

Alice skynder seg inn i et ekteskap med John, for å komme seg vekk fra sin egen familie. Men Alice er fremdeles altfor umoden og uforsiktig. Så de får snart problemer i ekteskapet, og Alice blir i stedet forelsket i Harrison Thomby fra storbyen.

## Skuespillere
* Elaine Hammerstein som Alice Schuyler 
* Niles Welch som John Carmen 
* Myrtle Stedman som Mrs. Schuyler-Foster 
* Robert Lee Keeling som Mr. Schuyler-Foster 
* Huntley Gordon som Harrison Thomby 
* Louise Prussing som Mrs. Dahlgren 
* Frank Currier som Cumberland Whipple 

## Referanser


## Eksterne lenker
*
Red Hot Romance

***Red Hot Romance*** er en amerikansk stumfilm fra 1922 regissert av Victor Fleming.

## Handling
Rowland Stone er forelsket i Anna Mae Byrd, og bor i familiens herskapshus i påvente av sin 25-årsdag når han skal arve hele farens formue. Men når han skal motta pengene oppdager han at arven bare er 25 dollar per uke. Han må også arbeide i ett år som forsikringsagent i den søramerikanske nasjonen Bunkonia for å bevise sin verdi, før han kan få tak i resten av formuen etter faren sin. Men det planlegges en revolusjon , for å fjerne hele kabinettet til kong Caramba den 13. Det blir derfor opp til Stone å redde situasjonen, før det er for sent.

## Skuespillere
* Basil Sydney som Rowland Stone
* Henry Warwick som Lord Howe-Greene
* Frank Lalor som Caramba XIII
* Carl Stockdale som De Castanet
* Olive Valerie som Madame Puloff de Plotz
* Edward Connelly som Cassius Byrd
* May Collins som Anna Mae Byrd
* Roy Atwell som Jim Conwell

## Referanser


## Eksterne lenker
*
Reported Missing

***Reported Missing*** er en amerikansk stumfilm fra 1922 regissert av Henry Lehrman.

## Handling
Richard Boyd er en velstående ledigganger som har arvet Boyd Shipping Company, bestemmer seg for å bevise seg for sin forlovede Pauline. En flåte av skip som selskapet har en opsjon på, er ettertraktet av den orientalske handelsmagnaten J. Young. Men hjulpet av Andrew Dunn, daglig leder for Boyd-konsernet, planlegger Young å få Boyd og Pauline kidnappet.

## Skuespillere
* Owen Moore som Richard Boyd
* Pauline Garon som Pauline Blake
* Tom Wilson som Sam
* Tôgô Yamamoto som J. Young
* Frank Wunderlee som Ferguson
* Robert Cain som Andrew Dunn
* Nita Naldi som Nita
* Mickey Bennett

## Referanser


## Eksterne lenker
*
Rælingen videregående skole

**Rælingen videregående skole** er en offentlig videregående skole i Fjerdingby i Rælingen kommune som eies av Akershus fylkeskommune. Skolen har 563 elever per 1. oktober 2022, og tilhører inntaksregionen Romerike.

## Eksterne lenker
*
Yunmen Wenyan

**Yúnmén Wényǎn** (kinesisk: 雲門文偃; romaji: *Ummon Bun'en*; 862 eller 864 – 949 e.Kr.), var en kinesisk Chan-mester  under Tang-dynastiet. Han var en etterfølger til Xuefeng Yicun.

Yunmen grunnla skolen Yunmen, en av de fem store skoler til Chán. Navnet er avledet av klosteret *Yunmen* i  Shaozhou hvor Yunmen var abbed. Skolen florerte frem til det tidlige Song-dynastiet, særlig i overklassen. Den kulminerte i samlingen og nedskrivingen av *[[den blå klippens nedtegnelser]]*.

Skolen ble til slutt absorbert av Linji-skolen senere under Song-dynastiet. Linjen lever fortsatt til denne dag gjennom Chan-mesteren Hsu Yun (1840–1959).

## Noter



## Referanser
Manji (æra)

**Manji** (japansk: 万治) var navnet på en japansk æra (年号, *nengō*). Den befant seg etter *[[Meireki]]* og før *[[Kanbun (æra)|Kanbun]].*  Perioden strakk seg fra juli 1658 til april 1661, og den regjerende keiser var Go-Sai*-tennō* (後西天皇).

## Referanser
Tenpyō

var en japansk æra (年号, *nengō*) som var etter *[[Jinki (æra)|Jinki]]* og før *[[Tenpyō-kanpō]].* Perioden gikk fra august 729 til april 749, og den regjerende keiseren var .

## Referanser
Ilson de Jesus Montanari

**Ilson de Jesus Montanari** (født 1959) er en brasiliansk katolsk geistlig og kurieerkebiskop i Vatikanet som er visecamerlengo i Den hellige romerske kirke, og ved det stedfortreder for camerlengoen, kardinal Kevin Farell.
## Liv og virke
### Bakgrunn
Ilson de Jesus Montanari studerte opprinnelig jus og økonomi ved Universidade de Ribeirão Preto. Fra 1985 til 1988 studerte han filosofi ved Pontificio Collegio Pio Brasiliano i Roma og teologi ved Det pavelige universitet Gregoriana.

### Prest
Han ble presteviet for erkebispedømmet Ribeirão Preto den 18. august 1989 av dets erkebiskop, Arnaldo Ribeiro. 

Etter pastoralt arbeid i hjembyen Sertãozinho, underviste han ved forskningssenteret til erkebispedømmet Ribeirão Preto og fra 1990 til 1994 ved bispedømmeseminaret til erkebispedømmet Uberaba. Han var kansellist fra 1993 til 2002, senere pastoral koordinator for bispedømmet Ribeirão Preto og generalvikar. 

Etter å ha fullført doktorgradsstudier i dogmatikk ved *Gregoriana*, ble kalt av pave Benedikt XVI i 2008. til arbeide i Bispekongregasjonen.

### Kurieerkebiskop
Den 12. oktober 2013 utnevnte pave Frans ham til titulærerkebiskop av* Caput Cilla* og utnevnte ham til sekretær for Bispekongregasjonen. Han ble ordinert til biskop av erkebiskopen av Ribeirão Preto, Moacir Silva, den 7. november 2013. Medkonsekratorer var erkebiskopen av São Paulo, kardinal Odilo Pedro Scherer, og erkebiskopen av Belo Horizonte, Walmor Oliveira de Azevedo.

Den 28. januar 2014 utnevnte pave Frans ham også til sekretær for Kardinalkollegiet. Erkebiskop Montanari fikk dermed ansvaret for den organisatoriske forberedelsen og gjennomføringen av kardinalmøter, de såkalte konsistoriene. Stillingen innebærer også at han er sekretær for pavevalg. Den 1. mai 2020 utnevnte pave Frans ham også til visecamerlengo i Den hellige romerske kirke.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937
* Kardinal Paolo Bertoli (1908-2001) *1952
* Kardinal *Carlo Furno* (1921-2015) *1973
* Biskop José Nelson Westrupp, S.C.I. (1939- ) *1991
* Erkebiskop Moacir Silva (1954- ) *2004
* Erkebiskop *Ilson de Jesus Montanari* (1959- ) *2013

## Referanser
Knud Gyldenstierne Sehested

**Knud Gyldenstierne Sehested til Tose og Næs** (1690–1758) var en dansk-norsk offiser og godseier. 

## Godseier
Han fødtes på Katholm i Jylland som sønn av generalløjtnant Jens Maltesen Sehested (d. 1730) og dennes annen hustru Margrethe Sophie Ramel (d. 1728). I 1725 arvet han Thorsø og Næs (Nes) herregårder, samt i 1731 Vestre Roppestad i Torsnes,Smålenene i Norge. 

## Militæret
Han valgte en militær karriere, og fikk i 1717 tildelt gullmedalje for sin innsats under overfallet på Norderhov. Han steg i gradene og var i 1751 generalmajor og sjef for 1. smålenske nasjonale Infanteriregiment, mens han endte sin karriere i 1758 som generalløytnant. Han døde samme år på Thorsø.

## Familie
I 1713 hadde Sehested kjøpt seg fri fra et ekteskapsløfte til Anna Margrethe Gram, med hvem han hadde en datter. Senere giftet han seg med Frederikke Augusta Heusner (d. 1765), med hvem han hadde 19 barn.

## Referanser
Allie Brosh

**Allie Brosh** (født 1985) er en amerikansk blogger og forfatter. I 2009 startet hun bloggen og netttegneserien *[[Hyperbole and a Half]]*. Gjennom tekst og illustrasjonene sine forteller hun historier fra barndommen hennes, om tankene sine generelt, og om problemene hun opplever med depresjon og ADHD.

Hennes første bok, *Hyperbole and a Half: Unfortunate Situations, Flawed Coping Mechanisms, Mayhem, and Other Things That Happened*, som er basert på bloggen hennes og kom ut i 2013, var på *[[The New York Times]]* bestselgerliste i kategorien «Advice, How-To & Miscellaneous» i 12 uker.

## Bibliografi
* 
* 

## Referanser


## Eksterne lenker
*
Tjømehallen

**Tjømehallen** er en idrettshall som ligger ved Lindhøy skole på Tjøme i Færder kommune. Hallen er oppført 1978.

Hårkollhallen er hjemmearena for Tjøme IL Håndball. Maks antall personer tillatt i bygningen er 600. 

Ingjerd Elisabeth Pettersen-Hagh vant i 1979 1. pris for utsmykking av Tjømehallen.  

## Referanser


## Eksterne lenker
* Tjømehallen
Liste over de høyeste bygningene i Frankfurt

Frankfurt, Tyskland, er en av de få europeiske byene med en stor samling av høye bygg i sentrumsområdet. I  mange andre europeiske byer ble skyskrapere ikke godt mottatt tidligere på grunn av den historiske verdien av eksisterende bygninger. Frankfurt har derfor fått kallenavnet "*Mainhatten*" (en kombinasjon av den lokale Main-elven og Manhattan), og Chicago am Main. Alle de 13 høyeste bygningene i Tyskland ligger i Frankfurt.

Den høyeste bygningen i Frankfurt er Europaturm, på 337 meter. Tårnet anses ikke generelt som et høyhus da det ikke har flere etasjer som er beboelige. Den høyeste beboelige bygningen i Frankfurt er Commerzbank Tower, med sine 259 meter og 56 etasjer. Fra september 2022 er det den 21. høyeste bygningen i Europa og den nest høyeste i EU. 

Det meste av Frankfurts sentrum ble ødelagt av de alliertes bombing under 2.verdenskrig, og bare et lite antall av byens landemerker ble gjenoppbygget. Dette etterlot mye plass og lite motstand mot byggingen av moderne høybygg i byen. Frankfurt gikk gjennom en stor høyhus-revolusjon på 1970-tallet; i løpet av denne tiden ble 9 bygginger på  over  fot) reist. På 1990-tallet gikk Frankfurt gjennom sin andre byggeperiode, med åtte bygninger over  ft) ferdig, hvor fire av disse var på over  ft) høye. Siden 2000 har Frankfurt opplevd en kontinuerlig "byggeprosses", som startet med 5 høyhus fra 2000-2009, 7 fra 2010-2019 og sannsynligvis 13 fra 2020-2029. Per 2024 har byen 18 bygninger som stiger minst  fot) i høyde, mer enn noen annen by i Tyskland.

Det er flere foreslåtte og godkjente planer for nye skyskrapere i Frankfurt, inkludert Millennium Tower I på  ft), Das Präsidium på  ft) og Millennium Tower II, på  ft).

## Høyeste bygg
Listen rangerer de høyeste bygningene i Frankfurt som står minst  fot) høyt. Kun beboelige bygninger er rangert, som ekskluderer radiomaster, tårn, piper og andre høye arkitektoniske bygg. Disse bygningene er kun inkludert for sammenligning.

## Referanser
Bud McFadin

**Lewis Pate** «**Bud**» **McFadin** (født 21. august 1928 i Rankin i Texas, død 13. februar 2006 i Victoria i Texas) var en spiller og trener i amerikansk fotball. Han spilte college football da han gikk på University of Texas og ble enstemmig utnevnt All-American som guard i 1950. Han spilte profesjonelt i National Football League (NFL) for Los Angeles Rams (1952–1956) og i American Football League (AFL) for Denver Broncos (1960–1963) og Houston Oilers (1964–1965). Han var en allsidig spiller som spilte tackle og linebacker på forsvarssiden og guard på angrep. Han ble utvalgt til Pro Bowl i 1955 og 1956, var en *[[Sporting News]]* All-AFL defensive tackle i 1960, 1961 og 1962 og en American Football League West Division All-Star i 1963.

McFadin ble innlemmet i College Football Hall of Fame i 1983. Han døde 13. februar 2006 på et sykehust i Victoria i Texas.

## Se også
* Liste over Los Angeles Rams’ draft picks i første runde

## Referanser


## Eksterne lenker
* 
*
Major League Baseball 2024

**[[Major League Baseball]] 2024** vil være den 123. sesongen av MLB og består av 30 lag, hvorav ett i Canada og resterende i USA. Grunnserien blir spilt over 162 kamper og avgjør hvem som blir kvalifisert til sluttspillet. Grunnspillet starter 20. mars 2024 og blir avsluttet 29. september 204. Sluttspillet starter oktober 2024 og blir avsluttet november 2024.

## Grunnspillet

## Sluttspillet

## Referanser


## Eksterne lenker
*
Bakkesøte

**Bakkesøte** (*Gentianella campestris*) er en ett- eller toårig urt i søterotfamilien.

Den blir 10–30 cm høy med opprett vekst. Bladene er ovale til lansettformede og blir større oppover stengelen. Frøbladene er visne under blomstringen. Krona er firetallig, blåfiolett, eller en sjelden gang hvit. Begeret har to eggformede og to linjeformete fliker. Typiske voksesteder er naturbeite, slåttemark, tørreng, hei og vegkanter. I Mellom-Europa finnes den opp til 2750 moh.

Den vanligste underarten, engbakkesøte, har to sesongraser som er tilpasset blomstring og frøsetting enten før eller etter slåtte- eller beitesesongen. Sommerbakkesøte (var. *suecica*) blomstrer i juni–juli, er lite forgreinet og har stengel med 3–5 leddeler, mye lengre enn bladene. Høstbakkesøte (var. *campestris*) blomstrer i august–september, er rikt forgreinet og har stengel med 4–7 nokså korte leddeler.

Bakkesøte deles i tre underarter:
* østersjøsøte (subsp. *baltica*) – ettårig; Sentral-Europa til østersjøområdet; vokste tidligere på strandenger i Sør-Norge, men har status *regionalt utdødd* (RE) i Norsk rødliste for arter 2021
* engbakkesøte (subsp. *campestris*) – toårig; Vest- og Nord-Europa fra Spania til Island, Færøyene, Norge, Sverige, Finland og vestlige Russland; vokser i hele Norge, men vanligst langs kysten og i høyereliggende strøk; *livskraftig* (LC) i Norsk rødliste for arter 2021
* fjellbakkesøte (subsp. *islandica*) – Island, Den skandinaviske halvøy; ikke anerkjent i internasjonal litteratur; i fjellet i Sør-Norge og i Nord-Norge også langs kysten; *ikke vurdert* (NE) i Norsk rødliste for arter 2021

## Referanser


## Eksterne lenker
*
Optibet Hokeja Liga 2023/24

**[[Optibet Hokeja Liga]] 2023/24** var den 32. sesongen av Optibet Hokeja Liga, som var den øverste divisjonen i latvisk ishockey. Ligaen bestod av fem lag fra Latvia, tre lag fra Litauen og ett lag fra Estland.

## Tabellen

## Lagene

## Sluttspillet

## Referanser
Fayanskolen

**Fayanskolen**, **Fayanhuset** eller **Fǎyǎn zōng** (kinesisk: 法眼宗) var en av de de fem husene til Chán, de store skolene til  Chán under det sene Tangdynastiet.

Skolen er oppkalt etter den kinesiske Zen-mesteren Qingliang Wenyi (885–958).

## Referanser
Ottilie Bies vei (Drammen)

**Ottilie Bies vei** (1–21, 2–16) er ei gate i Drammen. Den går fra Buskerudveien ved Drammen travbane i nord, og som blindvei sørvest mot Drammenselva. Veien bøyer av halvveis mot vest der den tilstøtende korte blindveien Kaspara Larsens vei følger elva mot sørøst. 

Ottilie Bies vei er kun adresse til boliger beliggende mot Drammenselva. Veien er navngitt etter en av de første kvinnelige bystyrerepresentantene i Drammen, Ottilie Margrethe Bie (née Reinhardt, 1864–1927), som også var en markant kvinnesaksaktivist.

## Referanser
William Lee

**William Lee** (født 2. desember 1941 i Newport i County Tipperary i Irland, død 5. januar 2024 i Dungarvan i County Waterford) var en irsk prelat, universitetslektor og universitetsrektor samt katolsk biskop av Waterford og Lismore.

## Liv og virke
### Bakgrunn
William Lee, eldst av fem barn av John og Delia Lee i Newport, fikk skolegang på et lokalt kloster, Boys' National Schools og deretter Rockwell College. Lee studerte katolsk teologi og filosofi ved St. Patrick's College i Maynooth.

### Prest
Den 19. juni 1966 ble Lee ordinert til prest for erkebispedømmet Cashel og Emly. Deretter studerte han kirkerett i Maynooth og tok doktorgraden i 1969.

I 1969 ble han utnevnt til sogneprest i sognet Finglas West i erkebispedømmet Dublin, hvor han tjenestegjorde i to år. Etter å ha arbeidet i Dublin og hatt et kort opphold i Roma, hvor Lee studerte ved Det pavelige gregorianske universitet, ble han utnevnt til kansler og professor i filosofi ved Mary Immaculate College - St Patrick's College i Thurles, hvorav han var president fra 1987 til 1993.

Han var formann for bispedømmerådet for katolske ekteskap og medlem av det første nasjonale styre for det katolske ekteskapsrådgivningsrådet i Irland, samt medlem av den regionale ekteskapsdomstolen i Cork.

### Biskop av Waterford
Den 27. mai 1993 ble Lee utnevnt til biskop av Waterford og Lismore av pave Johannes Paul II. Hans forgjenger Michael Russell ordinerte ham til biskop den 25. juli samme år; medkonsekratorer var erkebiskopen av Cashel og Emly, Dermot Clifford, og den apostoliske nuntius til Irland, erkebiskop Emanuele Gerada. Han var også sekretær for Den irske bispekonferanse fra 1998 til han gikk av i 2013.

Den 1. oktober 2013 aksepterte pave Frans hans medisinsk begrunnede avskjedssøknad. 

Biskop William Lee døde den 5. januar 2024 i en alder av 82 år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santorio (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Carlo Boschi (1715-1788) *1760
* Kardinal Bartolomeo Pacca (1756-1844) *1786
* Pave Gregor XVI (1765-1846) *1831
* Kardinal Castruccio Castracane degli Antelminelli (1779-1852) *1844
* Kardinal Paul Cullen (1803-1878) *1850
* Erkebiskop Joseph Dixon (1806-1866) * 1852
* Erkebiskop Daniel McGettigan (1815-1887) *1856
* Kardinal Michael Logue (1840-1924) *1879
* Kardinal Joseph MacRory (1861-1945) *1915
* Kardinal John Francis D'Alton (1882-1963) *1942
* Kardinal William John Conway (1913-1977) *1958
* Biskop Michael Russell (1920-2009) *1965
* Biskop *William Lee* (1941-1924) *19953

## Referanser
Kjelling

**Kjelling** er en bygd og tidligere ferjested i Gildeskål kommune i Nordland. 

Kjelling ligger rett sør for Kjellingstraumen/Kjellingsundet (og Kjellingstraumen bru), og har både hatt fergerute og hurtigbåtforbindelse med Tvervik i Beiarn kommune. Selv om ruta var den korteste til Bodø, har ruta over Beiarfjellet blitt brukt mer, og hurtigbåtforbindelse finnes derfor ikke mer.
Fil:Mfleirfjord.jpg|MF «Leirfjord», som ble brukt på ferjeruta mellom Tvervik og Kjelling. Ferja var den siste i bruk, og opererte 17 år fra 1985 til 2002 før den ble solgt og brukt som fiskebåt.


## Litteratur
*
Rally Dakar 2024

**[[Rally Dakar]] [[2024]]** blir arrangert i Saudi-Arabia fra 6. til 19. januar 2024.

## Etapper

## Referanser


## Eksterne lenker
*
Rafa Paz

**Rafael Paz Marín** (født 1965) er en spansk tidligere fotballspiller.

## Karriereoversikt

## Referanser


## Eksterne lenker
* 
*  Rafa Paz – BDFutbol
*  Rafael Paz Marín – Real Federación Española de Fútbol
Roland Knudsen

**Roland Knudsen** eller **Knudsøn**  (død 1703) var byfogd i Kragerø, kjent som forfatter til en *Jomfrulands Beskrivelse* på vers.

## Liv
Roland Knudsen var Henrik Ibsens stamfar i 6. ledd. Han ble utnevnt til byfogd i Kragerø i 1692 og beholdt stillingen til 1703, da han ble funnet død i vannet ved sin brygge.

## Verk

Som forfatter har Roland Knudsen etterlatt seg en versifisert beskrivelse av Jomfruland, *Jomfrulands Beskrivelse udi slette Bonde-Rim* fra 1696. Verket var dedisert til stattholderen Ulrik Fredrik Gyldenløve, som samme år hadde kjøpt Jomfruland av Frederik Christian Adeler.

I diktets åpningslinjer gjengir Roland Knudsen et gammelt sagn om hvordan øya Jomfruland har fått sitt navn. Landet var oppbygd av de underjordiske og lå lenge skjult for menneskene. I gammel tid skulle det ha bodd tre jomfruer på øya, som etter dem fikk navnet Jomfruland, men av sjøfolk ble den kalt «Landet gode».

Francis Bull bemerker at Roland Knudsen var Petter Dass' samtidige, men versene hans virker ubehjelpelige ved siden av dennes *Nordlands Trompet*. Derimot finner Bull at enkelte linjer i diktet viser at forfatteren har hatt sans for den idylliske naturen på Jomfruland:


Her siunger Lerken sødt imod den høye Sky
Og Stærren fløyter paa en Sommer-Viise ny.
Urhønen gaar paa Leeg og skogrer ad sin Mage,
Hun sin halv-blinde Mand beflittes at behage.


Roland Knudsens dikt ble utgitt i *[[Topographisk Journal for Norge]]* for 1802. Det var innsendt fra justisråd Niels Scythe, en bok- og manuskriptsamler i Kristiansand.

Theodor Kittelsens billedserie *Jomfruland* (1893) var inspirert av naturen på Jomfruland og av Rolands Knudsens dikt. Kittelsen satte utdrag fra diktet ved siden av tegningene fra landskapet.

## Referanser


## Litteratur
* 
* 
*
Bob McNamara

**John Robert McNamara** (født 12. august 1931 i Hastings i Minnesota, død 20. juli 2014 i Minneapolis i Minnesota) var en running back i amerikansk fotball som spilte i Canadian Football League (CFL) og American Football League (AFL).

Han var en av stjernespillerne for Minnesota Golden Gophers da han gikk på University of Minnesota og var lagets MVP i 1954 før han ble draftet av Cleveland Browns i National Football League. McNamara valgte istedenfor å reise nordover og signerte med Winnipeg Blue Bombers i CFL. Han klarte derimot ikke å leve opp til forventninger og slet mye med skader. I 1955 hadde han kun 51 yards på løp. I 1956 fikk han vise glimt av sin storhetstid i college med 1 101 yards på løp, 512 yards fra 36 mottakelser, 17 touchdowns og to interceptions, og ble utnevnt All-Star. 1957-sesongen var igjen preget av skader, og han hadde kun 90 yards på løp med én touchdown fra en interception return. I 1958 hadde han 236 yards på løp med 248 yards fra 18 mottakelser, men ble benket halvveis inn i sesongen og spilte ikke da laget vant Grey Cup. McNamara ble waived, men han holder fremdeles en CFL-rekord etter å ha scoret 6 touchdowns i en kamp mot BC Lions den 13. oktober 1956.

McNamara spilte deretter for Denver Broncos i AFL i lagets og ligaens første sesong. I løpet av to sesonger som wide receiver og cornerback tok han imot 7 pasninger for 143 yards og hadde 7 interceptions. Han prøvespilte senere for Minnesota Vikings.

McNamara døde 20. juli 2014 av kreft.

## Referanser
Gene Mingo

**Eugene L. Mingo** (født 22. september 1938 i Akron i Ohio) var en amerikansk fotballspiller som spilte i American Football League (AFL) og National Football League (NFL). Han spilte flere posisjoner, inkludert halfback, placekicker og return specialist. Han anses å være den første fargede placekickeren i idretten.

## Tidlig liv
Det var søskenbarnet Dean Newby som fikk Mingo til å spille amerikansk fotball. Da Gene prøvde å slutte kalte Dean ham for en «quitter», og forsøkte å få ham tilbake. Ikke lenge etter døde søskenbarnet etter å ha blitt angrepet av en hund. Da tanten også kalte ham for en «quitter» valgte Mingo å plukke opp idretten igjen. Etter å ha vært nødt til å stå over et par år for å pleie sin døende mor returnerte han til studiene hvor han fant ut at han hadde et talent for sporten.

Han droppet senere ut av high school og vervet seg til marinen hvor han også spilte ameirkansk fotball og utmerket seg som en stjernespiller. Etter tjenesteperioden flyttet han tilbake til Akron og jobbet på en Goodyear-fabrikk.

## Profesjonell karriere
I forkant av 1960-sesongen leste han i avisen om en tidligere motspiller som spilte for hæren hadde blitt signert av Denver Broncos. Han skrev et brev til laget og endte opp med å få en kontrakt, uten å ha spilt amerikansk fotball i college.

I 1960 var han den første til å returnere en punt for en touchdown i American Football League da han spilte for Denver Broncos. Touchdownen sikret også laget seier i den aller første kampen i ligaen, da Broncos slo Boston Patriots. Mingo scoret også de første poengene i Mile High Stadium, da kjent som Bears Stadium, med et 18-yard field goal. I åpningskampen i 1961-sesongen iWar Memorial Stadium mot Buffalo Bills kastet Mingo en touchdownpasning, en 50-yard pasning til Lionel Taylor i første kvarter, som en halfback da Broncos vant 22–10. Mingo sparket også ekstrapoengene etter hver touchdown. Han ledet ligaen i poeng i 1960 med 123 poeng, og igjen i 1962 med 137 poeng. Mingo holder Broncos’ lagrekord for lengste touchdown på løp med en 82-yard touchdown i en kamp mot Oakland Raiders i 1962. I løpet av karrieren spilte han også for Oakland Raiders, Miami Dolphins og NFLs Washington Redskins. Han var kicker for Pittsburgh Steelers i  og .

## Legacy
Den 14. september 2014 ble Mingo innlemmet i Broncos Ring of Fame sammen med Dan Reeves og Rick Upchurch.

## Referanser
Johnny Pyeatt

**John Joseph Pyeatt** (født 16. september 1933 i Florence i Arizona, død 23. april 2020 samme sted) var en amerikansk fotballspiller som spilte for Denver Broncos i American Football League (AFL) fra 1960 til 1961.

Han døde av kreft 23. april 2020 i Florence i Arizona, 86 år gammel.

## Referanser
Al Romine

**Alton Rollon Romine** (født 11. desember 1930 i Florence i Alabama, død 30. september 2015 i Phil Campbell i Alabama) var en defensive back og halfback i amerikansk fotball som spilte i National Football League (NFL) Canadian Football League (CFL) Ontario Rugby Football Union (ORFU) og American Football League (AFL). Han spilte for NFLs Chicago Bears (1955) og Green Bay Packers (1955, 1958); CFLs Toronto Argonauts (1956) og Ottawa Rough Riders (1959); ORFUs Kitchener-Waterloo Dutchmen (1957) og AFLs Denver Broncos (1960) og Boston Patriots (1961). Romine spilte college football for University of North Alabama før han spilte åtte sesonger på profesjonelt nivå. Han la opp i 1961. I 1963 ble han hovedtrener for Huntsville Rockets i Southern Professional Football League. Han døde i 2015.

## Referanser
Michael Russell (1920-2009)

**Michael Russell** (født 10. desember 1920 i Loughmore i County Tipperary i Irland; død 12. januar 2009 i Waterford i County Waterford i Irland) var en katolsk biskop av bispedømmet Waterford og Lismore.
## Liv ov virke
### Prest
Michael Russell fikk sin prestelige formasjon i Maynooth og ble ordinert til prest den 17. juni 1945. 

I 1948 tok han doktorgrad i kanonisk rett og var professor i moralteologi ved *St. Patrick's College* i Thurles. Han var også visepresident for *St. Patrick's College* til 1965.
### Biskop av  Waterford og Lismore
I 1965 utnevnte pave Paul VI ham til biskop av Waterford og Lismore. Han ble ordinert til biskop den 19. desember 1965 av erkebiskopen av Armagh.kardinal William Conway; medkonsekratorer var erkebiskop Giuseppe Maria Sensi, apostolisk nuntius til Irland og senere kuriekardinal, og Thomas Morris, erkebiskop av Cashel og Emly. 

Den 27. mai 1993 ble hans anmodning om å fratre på grunn av alderen innvilget.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santorio (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Carlo Boschi (1715-1788) *1760
* Kardinal Bartolomeo Pacca (1756-1844) *1786
* Pave Gregor XVI (1765-1846) *1831
* Kardinal Castruccio Castracane degli Antelminelli (1779-1852) *1844
* Kardinal Paul Cullen (1803-1878) *1850
* Erkebiskop Joseph Dixon (1806-1866) * 1852
* Erkebiskop Daniel McGettigan (1815-1887) *1856
* Kardinal Michael Logue (1840-1924) *1879
* Kardinal Joseph MacRory (1861-1945) *1915
* Kardinal John Francis D'Alton (1882-1963) *1942
* Kardinal William John Conway (1913-1977) *1958
* Biskop *Michael Russell* (1920-2009) *1965

## Referanser
Willie Smith (amerikansk fotball)

**Willie Smith** (født 1937) er en tidligere amerikansk fotballspiller. Smith kommer fra Little Rock i Arkansas og gikk på Dunbar High School, en segregert skole for afrikansk-amerikanere. Da han gikk der var han lagkamerat med Jim Pace, og begge to valgte å gå på University of Michigan hvor de fortsatte å være lagkamerater på universitetslaget. Smith spilte tackle for Michigan Wolverines fra 1956 til 1958. Han ble draftet av Chicago Bears i åttende runde (#94) av NFLs draft i 1959, men valgte istedenfor å spille i American Football League. Smith spilte i hver eneste kamp for Denver Broncos i 1960, vanligvis som right guard. I august 1961 ble Smith byttet til Oakland Raiders mot Gene Prebola. Han var startende left guard for Oakland i 1961 og spilte i alle sesongens 14 kamper. Han ble waived sent i august 1962.

## Referanser
Jean Bondu

**Jean Bondu **(født 17. juli 1966 i Les Essarts i departementet Vendée i Frankrike) er en fransk katolsk geistlig og hjelpebiskop i Rennes.
## Liv og virke
### Prest
Jean Bondu studerte filosofi og katolsk teologi ved seminarene i Angers og Nantes. Den 14. juni 1992 ble han presteviet av biskop François Charles Garnier for bispedømmet Luçon.

Bondu var kapellan i Les Sables-d'Olonne fra 1992 til 1999. Fra 1999 til 2000 fullførte han videre studier i kateketikk i Paris. Etter at han kom tilbake til hjemmebispedømmet, var han først ansvarlig for katekesen. Han fungerte da som biskoppelig vikar for katekese og ungdomspastorale (2005-2009) og for den sentrale pastoralregion i bispedømmet Luçon (2009-2011). I 2011 ble han generalvikar. Fra 2017 til 2018 ledet var han Luçon som bispedømmeadministrator under vakansen. Deretter var han atter generalvikar før han ble sogneprest og dekan i Challans i 2019.

### Hjelpebiskop I Rennes
Den 30. november 2022 utnevnte pave Frans ham til titulærbiskop av *Vaison* og hjelpebiskop i Rennes. Bispeordinasjonen i Rennes domkirke var 22. januar 2023, ved byens erkebiskop Pierre d'Ornellas, og de medkonsekrerende François Jacolin, biskop av Luçon og Alain Guellec, biskop av Montauban. Til stede var også Celestino Migliore, apostolisk nuntius til Frankrike.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Biskop Marie-Prosper-Adolphe de Bonfils (1841-1912) *1898
* Kardinal Louis-Ernest Dubois (1856-1929) *1901
* Erkebiskop Georges-François-Xavier-Marie Grente (1872-1959) *1918
* Biskop Marcel-Marie-Joseph-Henri-Paul Dubois (1896-1967) *1948
* Kardinal Gabriel Auguste François Marty (1904-1994) *1952
* Kardinal Aron Jean-Marie Lustiger (1926-2007) *1979
* Erkebiskop Pierre Paul Oscar d'Ornellas (1953-) 1997
* Biskop *Jean Bondu* (1966- ) *2023

## Referanser
Isaac Amani Massawe

**Isaac Amani Massawe** (født 10. juni 1951 i Mango ved Moshi i det britiske Tanganyikaterritoriet) er en tanzanisk katolsk geistlig og erkebiskop av Arusha.
## Liv og virke
### Prest
Isaac Amani Massawe ble presteviet den 29. juni 1975.

Mellom 1986 og 1989 var han lærer og viserektor bed småseminaret i Moshi. Fra 1990 studerte han ved Walsh University i North Canton i Ohio i USA og tok slutteksamen i 2003. Underviest gjorde han prestestjeneste i en rekke amerikanske menigheter, og flyttet deretter tilbake til hjemlendet og virket ved *Cathedral of Christ the King* i Moshi. 
### Biskop av Moshi
Den 21. november 2007 utnevnte pave Benedikt XVI ham til biskop av Moshi. Erkebiskopen av Dar es Salaam, kardinal Polycarp Pengo, ordinerte ham til biskop den 22. februar 2008; medkonsekratorer var erkebiskopen av Arusha, Josaphat Louis Lebulu, og biskop emeritus av Moshi, Amedeus Msarikie.
### Erkebiskop av Arusha
Pave Frans utnevnte ham til erkebiskop av Arusha den 27. desember 2017.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal Polycarp Pengo (1944- ) *1986
* Erkebiskop *Isaac Amani Massawe* (1951- ) *2008

## Referanser
Caodongskolen

**Cáodòngskolen** eller **Cáodòng zōng** (kinesisk: 曹洞宗, Wade-Giles: *Ts'ao-tung-tsung*) er en grein av kinesisk Chán og et av de fem husene til Chán. 

Skolen ivektlegger sittende meditasjon (坐禪, *zuòchán*; japansk: *zazen*) og diktformen «de fem rangeringer». Under Song-dynastiet utviklet Hongzhi Zhengjue meditasjonsformen «stille illuminasjon» (*mozhao*).

## Referanser